Jagtragedie: "Boeties was soos 'n tweeling" | Maroela Media
Gawie Pretorius, die broers se neef, het Dinsdag aan Maroela Media gesê die tiener en sy boetie was soos Dawid en Jonathan. "Hulle kon omtrent 'n tweeling gewees het. Hulle het alles saam gedoen, en het selfs 'n verjaardag gedeel (5 Mei). Hulle was baie erg oor mekaar, én lief vir mekaar. Dit is wat die tragedie so moeilik maak vir hom. Dit is 'n groot skok vir die hele gesin en familie," het Pretorius gesê.
Maroela Media het vroeër berig die boeties het vlakvarke op hul pa se sonneblom- en mielieplaas gaan jag toe die fratsongeluk plaasgevind het. Die 17-jarige het glo gemik om 'n vlakvark te skiet, toe die ouer broer voor die geweer ingeloop het. Hy het 'n noodlottige kopwond opgedoen en is op slag dood. "Daar was 'n vriend saam met hulle en hulle het dadelik Bamberger se ouers ontbied wat na die toneel gehaas het," het Pretorius gesê
"Die gesin en hele familie gaan deur 'n baie moeilike tyd." Pretorius het die inwoners van die omgewing bedank vir hul ondersteuning en medelye. Hy het ook versoek dat Bamberger se ouers, ouma en die tiener se privaatheid gerespekteer word in die moeilike tyd, en mense gevra om nie onwaarhede oor die voorval te versprei nie.
Pretorius beskryf sy neef as 'n vredeliewende mens wat altyd bedagsaam, en avontuurlustig was.
Bamberger se begrafnisreëlings is nog nie getref nie. Sy boetie ontvang berading, en die gesin word deur die familie bygestaan.
laurika de souza
Ons innige meegevoel is met die boetie en ouers wat agterbly, dis werklik n tragedie waardeur net onse Here hulle almal kan dra. Ons bid vir julle vir krag!
Baie sterkte en berusting vir die familie. Mag almal hul ondersteun en deur hierdie baie moeilike tyd help dra. Ek hoop die boetie gaan vir berading – hy het baie hulp en liefde nodig nou. Wees goed vir mekaar en staan mekaar by!
Wat 'n tragedie!!! Mens sal nooit ooit verstaan of begryp hoekom nie. Ek hoop en bid dat die Bambergers vrede en berusting sal vind in Ons Vader en bystand van Ottosdal!!!
An absolute tragedy, my sincere condolences to the family in this terrible time , words will not heal your pain, May God carry you and be your strength